钦定古今图书集成/方舆汇编/边裔典/第110卷 > 《图书编》 > 宣府
## 钦定古今图书集成/方舆汇编/边裔典/第110卷 > 《图书编》 > 宣府

古冀州之域。秦为上谷郡。汉以下或为县，或为州。五
代石晋时入金。辽为宣德宣化州。元改名宣宁，寻为
宣德府，沦没于异域者盖四百馀年。我太祖高皇帝
驱胡元混一天下，尽徙其民于关内，号其地为宣府。
洪武二十六年，始置万全都司于镇城，统卫一十九。
外分五路：“东路所统永宁城、怀安城、隆庆州城、保安
城，南路所统顺圣川、西城、东城、蔚州城、广昌城，西路
所统万全左右卫、怀安、洗马林，北路所统独石、马营、
赤城、云州、龙门、卫城、长安镇，中路所统葛峪、大小白
阳、常峪、青边、赵州六堡，成化初，增羊房堡，俱镇城耕
牧之所，设兵戍守。五路各设参将一员，营堡紧要处
各设守备一员，以严边防，宿以强兵。”统以主将，监以
内外重臣，遂为朔方一巨镇焉。其地东距黑山，南距
紫荆关，西距枳儿岭，北距西高山，东南距居庸关，西南尽顺圣川，西北跨德胜口，距野狐岭，东北据独石。
广四百七十里，袤八百六十五里。国初，常忠武王遇
春破虏于漠北，即元之上都，设开平卫守之，置八驿。
东则凉亭、沈河、赛峰、黄厓四驿接太宁；古北口、西桓
州、威虏、明安、隰宁四驿接独石。太宗文皇帝三犁虏
庭，皆自开元、兴和、万全出入，尝曰：“灭此残虏，惟守开
平、兴和、太宁、辽东、甘肃、宁夏，则边境可永无事矣。”后
太宁既以与虏，兴和亦废，而开平失援难守。宣德中，
迺徙卫于独石，弃地盖三百里。土木之变，独石八城
皆破，虽旋收复，而宣府特重矣。宣府山川纠纷，地险
而狭，分屯建将，倍于他镇，是以气势完固，号称“易守。
然去京师不四百里，锁钥所寄，要害可知。”北路独石、
马营一带，地虽悬远，然东阻长安岭，虏难径下；中路
之葛峪、白阳、青边诸堡，西路之柴沟、洗马林、万全诸
城，南路之东西顺圣，皆称虏冲警屡至焉。东路永宁
四海冶及龙门所，则三卫窥伺之地。而四海冶上通
开平大路，下连横岭儿，又要地矣。《易》曰：“王公设险以
守其国。”今考塞垣，所据险亦几尽，第时异势殊，有不
可不为之经昼者。若曰补长峪城镇边城之募军，重
浮图峪插箭岭之防守，留茂山卫京操之士以益紫
荆，筑李信屯交界之堡以“固两镇，此岂容已乎？且宣
府军士素称敢战，乃近年参将都勋出境烧荒，遇虏
二十骑而溃，关山王经前后陷没，此犹可诿也。若滴
水厓郭举之叛，及诸军告粮而噪，此则渐不可长。况
伊迩大同，耳目习染，可不虑哉！是故有抚绥之将，而
后有节制之兵，有节制之兵而后有疆圉之固。”筹宣
府者，此其大计矣。至于边储一节，则员外杨守谦所
论，盖得权宜之术，附见于后，以备一时参考云。守谦
曰：“尝闻弘治中，宣府各城粟茭之积，多至有六七年
者，少亦不下三四年。今则止数月耳。仓厫储蓄，瓦砾
场地，鞠为茂草，或势家佃以为业。然则饱歌腾槽之
势，安得而复见哉？边镇敝坏，乃至此极。赖国威”灵，侥
幸无事，使遇《也先》火筛之变，将何以待之？司国计者
不可不深长思也。宣府至京师仅三百馀里，有必不
得已之事，则穵运之策可行也。此盖先朝所已试者，
亦一时拯溺救焚之方云。又按《边军月饷法》曰：折色
者六月，本色者六月，在边者折银七钱，在内者折银
六钱。又曰：“本折间支。”此诸边之通例也。然春夏之月，
禾稼未登，粟价腾踊，边臣苦于蓄积之未多也，则固
与之折银；秋冬之月，粟价稍平，仓廪稍积，则始与之
本色。当其腾踊也，银一钱或止易粟六七升，或四五
升，是一月折银犹不及半月之粟，如之何其不饥而
疲且至死也。欲责其死绥之节，不亦难哉？说者谓亦
于岁例之外，每“镇发银十馀万两，遇大熟之岁，则于
岁例招买之外，籴粟六七万两，中熟亦籴三四万两，
俱别储之。每春夏粟价腾踊，若岁例之粟尚足支持
者，借支二三月；秋熟之后，即千岁例内招买者补偿，
仍别储之。如此则士得实惠，而所省亦且数倍。即有
重大虏患，征发旁午，缓急亦有所济矣。”此诚今日之
急务，而司国计者所当讲求云。宣府镇领卫一十有
五，属所六十六，城三，马步官军一十二万六千三百
九十二员名，通镇马六万六千九百八十匹，屯粮六
万二千三百零二石，地粮三万九千一百五十三石
有零，团种粮一十一万五千八百八十六石有零，公
务驿传粮一万四千三百三十三石，稻田征米一千
一百七十九石有零；草二十二万六千九百七十一
束